== Vold i familien - konsekvenser for børnene ==
En lang række studier har kortlagt voldens ødelæggende konsekvenser for enkeltmenneskers liv. Rapporten ''A safe place to grow'' fra en faggruppe i [[California]] blev udarbejdet efter årelange samtalegrupper med børn, der voksede op med vold i familien. De børn måtte finde en måde at overleve på uden støtte fra forældrene, der som regel var upålidelige og ustrukturerede; iblandt også mishandlende mod børnene. Sådan et barn kan ikke stole på sine forældre, når det gælder tryghed; ejheller, at de vil hjælpe det til at finde tryghed hos andre. Barnet må derfor selv sørge for sin sikkerhed. Det medfører, at det bruger det meste af sin psykiske [[energi]] til at identificere følelsemæssig og fysisk fare. Barnet er altid kampklart, og nærmest blind for alt, der ikke kan tolkes som et angreb. I sociale sammenhænge er barnet tilsvarende overoptaget af at finde ud af, hvem det have [[tillid]] til - om overhovedet nogen. De, der skaber den utryghed, er forældrene; så børnene får et forvirrende dobbeltbillede af forældrene som nære personer, der kan være kærlige, for så  pludselig at blive fjendtlige. Selv om mange af disse børn kan virke kompetente og modne, er de i virkeligheden altid på vagt og mistroiske. De har lært, at de kun kan stole på sig selv. Det eneste, sådan et barn egentlig har kontrol på, er sine egne, ofte helt forkerte tolkninger og tanker, der nærmest gør det immunt mod nye erfaringer, som netop kunne have igangsat en positiv udvikling. I stedet udvikler de barske holdninger, og deres sort/hvid-tænkning undergraver deres evne til [[empati]]. Ofte overvældes de af situationer, de ikke kan orientere sig i, og føler sig dumme, magtesløse og fremmedgjorte. De kæmper mod et bristende indre, og har svært ved at fremlægge nogen sammenhængende historie om sig selv. <ref>[https://books.google.no/books?id=PdAJBAAAQBAJ&pg=PT8&lpg=PT8&dq=roseby+a+safe+place+to+grow&source=bl&ots=TquPQ8m7zB&sig=P44wj3dLlgBzm0S_tAMCeRkHlL4&hl=en&sa=X&ved=0ahUKEwjiotHAl63cAhWwyKYKHTKCDbgQ6AEIPDAF#v=onepage&q=roseby%20a%20safe%20place%20to%20grow&f=false Vivienne Roseby: ''A safe place to grow'', Haworth Press, N.Y. 2005]</ref>
Jura Juridiske_begreber Retsvidenskab Psykologi Samfund Militær Død Samfundsvidenskab Kriminalitet Mellemmenneskelige_forhold